**AS “Ventas osta” akcionāru sapulces 11.02.2021., darba kārtības jautājumi un pieņemtie lēmumi:**

**1. Par trīspusēja līguma slēgšanu ostas padziļināšanas darbu veikšanai Ventspils ostā 2021. gadā.**

Pamatojoties uz Publiskas personas kapitāla daļu un kapitālsabiedrību pārvaldības likuma 94. panta pirmo daļu, 107. pantā noteiktos padomes uzdevumus, ievērojot AS “Ventas osta” statūtu 18. punktu, un ņemot vērā AS „Ventas osta” valdes 2021. gada 22. janvāra lēmumu Nr. 2 (protokols Nr. VLP/40) un AS „Ventas osta” padomes 2021. gada 2. februāra lēmumu Nr. 1 (protokols Nr. 11), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks, ***akcionāru sapulce nolemj:***

1.1. Jautājumupar trīspusēja līguma slēgšanu ostas padziļināšanas darbu veikšanai Ventspils ostā 2021. gadā neskatīt, ņemot vērā Publiskas personas kapitāla daļu un kapitālsabiedrību pārvaldības likumā un AS „Ventas osta” statūtos noteikto padomes kompetenci.

1.2 Uzdot AS „Ventas osta” padomei rīkoties kā krietnam un rūpīgam saimniekam sabiedrības darbības jautājumu risināšanā.

**AS “Ventas osta” akcionāru sapulces 22.02.2021., darba kārtības jautājumi un pieņemtie lēmumi:**

**1. Par akcionāru sapulces lēmumu izpildi 2020. gadā.**

Pamatojoties uz Publiskas personas kapitāla daļu un kapitālsabiedrību pārvaldības likuma 94. panta pirmās daļas 13. pinktu, Satiksmes ministrijas 2020.gada 9.janvāra iekšējo noteikumu Nr.0102/1 “Valsts kapitāla daļu pārvaldes kārtība” 44. punktu, AS „Ventas osta” valdes 2021.gada 25.janvāra lēmumu Nr. 1 (protokols Nr. 42) un AS “Ventas osta” padomes 2021.gada 10.februāra lēmumu Nr. 2 (protokols Nr. 12), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks, **akcionāru sapulce nolemj:**

1.1. Pieņemt zināšanai AS “Ventas osta” valdes sniegto atskaiti par akcionāru lēmumu izpildi 2020.gadā.

**2. Par AS “Ventas osta” 2020.gada finanšu pārskata revidenta ievēlēšanu un tā atlīdzības apmēra noteikšanu.**

Pamatojoties uz Publiskas personas kapitāla daļu un kapitālsabiedrību pārvaldības likuma 94.panta pirmās daļas 5. un 8. punktu, ņemot vērā AS „Ventas osta” valdes 2020. gada 22. janvāra lēmumu Nr. 2 (protokols Nr. 40) un AS “Ventas osta” padomes 2021. gada 10. februāra lēmumu Nr. 1 (protokols Nr. 12), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks, **akcionāru sapulce nolemj:**

2.1. Ievēlēt SIA Moore Rīga Ltd. (reģistrācijas Nr. 40003144826, adrese – Āraišu iela 13, Rīga, LV-1006) par AS “Ventas osta” revidentu 2020.gada finanšu pārskata revīzijas veikšanai.

2.2. Noteikt atlīdzību revidentam par AS “Ventas osta” 2020.gada finanšu pārskata revīziju - 4840 EUR (četri tūkstoši astoņi simti četrdesmit euro un 00 centi) bez pievienotās vērtības nodokļa.

**3. Par AS ”Ventas osta” rezultatīvo rādītāju apstiprināšanu 2021.gadam.**

Pamatojoties uz Publiskas personas kapitāla daļu un kapitālsabiedrību pārvaldības likuma 94.panta pirmās daļas 13.punktu, saskaņā ar Satiksmes ministrijas 2020.gada 9.janvāra iekšējo noteikumu Nr.0102/1 “Valsts kapitāla daļu pārvaldes kārtība” 42.punktu, AS „Ventas osta” valdes 2020.gada 30.decembra lēmumu Nr. 3 (protokols Nr. 38) un AS “Ventas osta” padomes 2021.gada 2.februāra lēmumu Nr. 2 (protokols Nr. 11), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks, **akcionāru sapulce nolemj:**

3.1.Apstprināt AS “Ventas osta” rezultatīvos rādītājus 2021.gadam.

**AS “Ventas osta” akcionāru sapulces 28.04.2021., darba kārtības jautājumi un pieņemtie lēmumi:**

**1. Par AS “Ventas osta” 2020. gada pārskata apstiprināšanu, iedalījumu kapitālsabiedrību grupā un 2020.gada peļņas izlietošanu.**

Pamatojoties uz Publiskās personas kapitāla daļu un kapitālsabiedrību pārvaldības likuma 28.panta sesto daļu, 56.panta pirmo daļu, 94.panta pirmās daļas 1., 2. un 13.punktu, Komerclikuma 311.pantu, Ministru kabineta 2020.gada 4.februāra noteikumu Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru”, 3., 4. un 6.punktu un ņemot vērā AS “Ventas osta” valdes 2021.gada 26.marta sēdes lēmumu Nr.1., 2., 3. (Protokols Nr.VLP/46) un AS “Ventas osta” padomes 2021.gada 16.aprīļa sēdes lēmumus Nr.1., 2., 4., 5. (Protokols Nr.14), ievērojot revidenta SIA “Moore Rīga Ltd” ziņojumu par AS “Ventas osta” 2020. gada pārskatu, kā arī paļaujoties uz to, ka valde un padome rīkojas kā krietns un rūpīgs saimnieks, ***akcionāru sapulce nolemj:***

1. Pieņemt zināšanai AS “Ventas osta” padomes ziņojumu akcionāram par 2020.gada pārskatu, kapitālsabiedrības darbības rezultātiem un peļņas izlietošanu.
2. Pieņemt zināšanai zvērināta revidenta ziņojumu par AS “Ventas osta” 2020.gada pārskatu.
3. Apstiprināt AS “Ventas osta” 2020. gada pārskatu.
4. Apstiprināt AS ”Ventas osta” 2020.gada pārskata peļņu pēc nodokļiem 398 108 *euro* apmērā.
5. Uzdot AS ”Ventas osta” valdei sagatavot un iesniegt valsts kapitāla daļu turētāja pārstāvim priekšlikumus tiesību akta (Ministru kabineta rīkojuma projekts un anotācija) veidā par to, ka AS ”Ventas osta” nav jāmaksā dividendes no peļņas par 2020.gadu, virzot jautājumu normatīvajos aktos noteiktajā kārtībā.
6. Uzdot AS “Ventas osta” valdei sasaukt akcionāru sapulci pēc lēmuma saņemšanas Ministru kabinetā normatīvajos aktos noteiktajā kārtībā un termiņos, kas nodrošina akcionāru sapulcei pieņemt lēmumu par 2020.gada peļņas sadali.
7. Atbilstoši AS “Ventas osta” 2020.gada rādītājiem:
	* 1. bilances kopsumma EUR 618 094;
		2. neto apgrozījums EUR 2 079 743;
		3. vidējais nodarbināto skaits 14

**atzīt,** ka AS “Ventas osta” atbilst iedalījumam kapitālsabiedrību grupā “maza”.

* 1. Uzdot AS “Ventas osta” valdei normatīvajos aktos noteiktajā kārtībā un termiņos iesniegt apstiprināto 2020.gada pārskatu, revidenta ziņojumu un kārtējās akcionāru sapulces lēmumu par 2020.gada pārskata apstiprināšanu attiecīgajās institūcijās.

**2. Par AS “Ventas osta” 2020. gada finansiālajiem un darbības rezultātiem.**

Pamatojoties uz Publiskās personas kapitāla daļu un kapitālsabiedrību pārvaldības likuma 94.panta pirmās daļas 13.punktu, Ministru kabineta 2016.gada 9.februāra noteikumu Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” 2. un 4.punktu un ņemot vērā AS “Ventas osta” valdes 2021.gada 26.marta sēdes lēmumu Nr. 3 (Protokols Nr.VLP/46) un AS “Ventas osta” padomes 2021.gada 16.aprīļa sēdes lēmumus Nr. 5. (Protokols Nr.14), kā arī paļaujoties uz to, ka padome un valde rīkojas kā krietns un rūpīgs saimnieks, **akcionāru sapulce nolemj:**

1. Pieņemt zināšanai pārskatu par AS “Ventas osta” darbības rezultātiem 2020.gadā.
2. Pieņemt zināšanai AS “Ventas osta” padomes ziņojumu akcionāram par 2020. gada pārskatu un kapitālsabiedrības darbības rezultātiem.